เรียนคุณสอบถามอาการครับผมมีอาการ ท้องอืด ท้องป่อง เรอตลอดเวลา ทานอะไรนิดหน่อยก็ท้องอืด แน่น บางครั้งมีอาการปวดไปช่วงแผ่นหลัง ผมเคยรักษาที่โรงพยาบาล ครั้งแรกไป คุณบอกว่าผมเป็นโรคลำไส้แปรปรวน ให้ยามาทาน 1 เดือน และบอกวิธีปฏิบัติตัวมา ผมทำแล้วก็ไม่ดีขึ้นจึงไปหาครั้งที่ 2 คุณบอกว่า ผมเป็นโรคกะเพราะอาหาร ให้ยามาทานอีก 1 เดือน อาการไม่ดีขึ้น ครั้งที่ 3 คุณนัดส่องกล้อง ได้ความว่าเป็นโรคกรดไหลย้อน ให้ยามาทานอีก 2 เดือน ก็ไม่ดีขึ้นผมควรปฏิบัติตัวอย่างไรดีครับ ควรเปลี่ยนโรงพยาบาลไหม และผมเป็นโรคอะไรครับ คูณพอจะแนะนำได้ไหมครับ ตอนนี้ใช้ชีวิตลำบากมาก ขอความกรุณาคุณด้วยครับขอบครับ
สวัสดีค่ะ อาการท้องอืด แน่นท้อง เรอบ่อยๆนั้นอาจจะเกิดจาก-โรคกระเพาะอาหารอักเสบหรือมีแผลในกระเพาะอาหาร-กรดไหลย้อน-มีน้ำหรือแก๊ซในทางเดินอาหาร-ลำไส้อักเสบหรือลำไส้แปรปรวน อาจมีการขับถ่ายผิดปกติร่วมด้วยถ้ามีอาการเรอบ่อยๆ แสบร้อนกลางอกด้วย อาจจะนึกถึงเรื่องกรดไหลย้อนหรือกระเพาะอาหารอักเสบมากที่สุดการดูแลตัวเองเบื้องต้น ควรงดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหารและหากไปพบแพทย์หลายท่านแล้วอาการไม่ดีขึ้น จริงๆแล้วควรกลับไปพบแพทย์ที่รักษาเพื่อแจ้งให้ทราบว่าไม่ดีขึ้นหลังได้รับการรักษานี้ เพื่อแพทย์จะได้เห็นประวัติอย่างต่อเนื่อง และส่งพบแพทย์เฉพาะทางได้ถูกต้องหากมีอาการถ่ายดำ ถ่ายเป็นเลือด ปวดแน่นท้องมาก น้ำหนักลด รับประทานอาหารได้น้อยลง กลืนลำบากมากขึ้นเรื่อยๆ ซึ่งเป็นสัญญาณว่าอาจมีเนื้องอกหรือเนื้อร้ายในกระเพาะอาหารหรือหลอดอาหารได้ ควรรีบกลับไปพบแพทย์ค่ะ